text: 2018 på Instagram: Obamas besøg fik flest likes
  29 december 2018 kl. 15.25
  TV SYD har lavet mange historier i det forgangne år. Flere af dem fandt også vej til de sociale medier, og her er et gensyn med de otte mest populære billeder.
  
  351 likes: Barack Obama på sydjysk jord
  Den 27. september landede den tidligere præsident Barack Obama i lufthavnen i Skrydstrup. Se billederne fra landingsbanen her.
  
  
  316 likes: Obama klar til foredrag i Kolding
  Dagen efter ankomst var Barack Obama klar til at holde foredrag for 800 gæster på Syddansk Universitet i Kolding. Genlæs alt om Obamas 18 timer og 28 minutter i Sydjylland her.
  
  
  277 likes: Vej i vejen i Vejen
  Den 22. oktober spærrede landmand Martin Lund Madsen Skovgårdsvej, som er anlagt på hans jord. Sagen kører stadig, og du kan følge den her.
  
  
  220 likes: Rufus Gifford vil se Obama
  Mens Barack Obama var i Kolding, kiggede den tidligere amerikanske ambassadør Rufus Gifford også forbi for at høre sin tidligere chefs foredrag. - Vi har brug for sådan nogen som Obama, sagde Gifford til TV SYD på dagen.
  
  
  196 likes: 92-årige Bitten til Royal Run
  Den 21. maj var der Royal Run i hele landet, hvor kronprins Frederik i anledning af sin 50-års fødselsdag løb med danskerne. Det skete også i Esbjerg, og her løb den dengang 92-årige Bitten Hansen med på den korte rute. Se, og læs om hendes oplevelse her.
  
  
  161 likes: Øboer søger kone
  I sommer besluttede 62-årige Kjeld Kierkegaard fra Fanø for alvor at gøre noget ved sin søgen efter en hustru. Han satte en ægteskabsannonce op - lige ude foran sin hoveddør. Du kan genlæse historien om den noget gammeldags kærlighedssøgning her.
  
  
  154 likes: Dobbelt regnbue
  Den 22. september var der en dobbelt regnbue i Syd- og Sønderjylland. Den var en af TV SYDs fotografer så heldig at fange med sit kamera, da han var ude at køre efter andre historier.
  
  
  142 likes: Prinsessen til festival
  Den 24. august besøgte prinsesse Marie Tønder Festival sammen med sin familie. Prinsessen besøgte festivalen, fordi hun er protektor for den sønderjyske fest. Læs om besøget her, eller se 100 billeder fra festivalen her.
  
  
  